钦定古今图书集成/明伦汇编/官常典/第089卷 > 鄂王瑶
## 钦定古今图书集成/明伦汇编/官常典/第089卷 > 鄂王瑶

按《唐书》本传，“鄂王瑶既封，遥领幽州都督、河北节度
大使。开元二十三年，与荣、光、仪、颖、永、寿、延、盛、济、信、义
十一王并授开府仪同三司，实封二千户。诏诣东宫
尚书省，上日，百官集送，有司供张设乐。是日悉拜王
府官属，然未有府也，而选任冒滥，时不以为荣。”
按《旧唐书》本传：鄂王瑶，元宗第五子也。初名嗣初。开
元二年五月，封为鄂王。十二年，改名涓，遥领幽州都
督、河北道节度大使。二十一年四月，加太子太保，兼
幽州都督，馀如故。二十三年，改名瑶。二十五年，得罪
废。宝应元年五月，追复。